เป็นร้านซูชิที่ชอบมาทานมาก เพราะมักจะมีโปรโมชั่นเฉพาะสำหรับคนที่เป็นสมาชิก  สำหรับคอปลาดิบที่ชอบรสชาติของซูชิ เรื่องความสดของปลาจากร้านนี้ไม่ใช่เรื่องที่คอยกังวล  ลูกค้าทุกคนที่เข้ามาที่นี่จะได้รับ อาหารเรียกน้ำย่อย เป็นถั่วแร๊ะญี่ปุ่น 3 ฝัก (เท่านั้นจริงๆ๗ และอาหารอีกหนึ่งถ้วยเล็กๆซึ่งเปลี่ยนไปตามรอบเมนูของทางร้าน  บังเอิญวันที่เข้ามาทานทางร้านได้จัด หนังปลาแซลม่อนผัดกับซอสหวาน บอกเลยว่าอร่อยมาก (อยากจะให้จัดแบบนี้ตลอดไป)  นอกจากนี้ทางร้านยังจัดน้ำซุปให้ทุกท่านฟรีและเรียกขอเติมได้ตลอดเวลา  ชาเขียวเย็นก็ฟรีและเติมได้ตลอดเวลาเช่นกัน  เมนูของ ซูชิ ฮานะ มีหลากหลายมากแต่ถ้าใครจะเน้นแต่เมนูโปรโมชั่นก็ไม่ว่ากันเพราะคุ้มมากๆ  ทานจนจบอย่าลืมเรียกแตงโมเย็นหวานฉ่ำฟรีเป็นการปิดท้าย  เวลาจ่ายเงินต้องเตือนว่าควรชำระด้วยบัตรเครดิตเพราะจะได้ส่วนลดมากกว่าการชำระด้วยเงินสด  สุดท้ายนี้ขอแจ้งให้ทราบว่า ซูชิฮานะ สาขานี้กำลังจะย้ายเข้าไปตั้งอยู่ในพาราไดซ์ ปาร์ค ในเดือนกันยายนที่จะถึงนี้